การวิจัยและพัฒนา

การศึกษาแพทย์ต่อเนื่อง

บริษัทได้มีการจัดการประชุมวิชาการอย่างต่อเนื่องสำหรับแพทย์ในโรงพยาบาลกรุงเทพและแพทย์ภายนอกสถาบันต่าง
ๆ เพื่อเพิ่มขีดความสามารถของแพทย์ทุกสาขา
โดยปัจจุบันโรงพยาบาลกรุงเทพได้รับการรับรองให้เป็นสถาบันหลักในโครงการศึกษาทางการแพทย์ต่อเนื่องของแพทยสภาซึ่งแพทย์
พยาบาล
และผู้ประกอบวิชาชีพทางการแพทย์ที่เข้าประชุมวิชาการของโรงพยาบาลกรุงเทพจะได้รับเครดิต
(Continuous Medical Education - CREDIT)
เพื่อนำไปประกอบการต่อใบประกอบวิชาชีพเวชกรรม โดยตลอดปี 2551
ศูนย์การแพทย์โรงพยาบาลกรุงเทพได้จัดให้มีการประชุมวิชาการที่ครบคลุมทุกหัวข้อทางการแพทย์ที่สำคัญเป็นประจำทุกสัปดาห์รวมทั้งสิ้น
81 เรื่อง อีกทั้งยังมีการประชุมวิชาการทางการแพทย์ประจำปี ในวันที่24-26 มีนาคม 2551
ซึ่งบริษัทได้จัดให้มีการประชุมทางวิชาการประจำปี ครั้งที่ 8 ของศูนย์การแพทย์โรงพยาบาลกรุงเทพ
“The 8th BMC Annual Academic Congress : Advanced Medicine in The
Changing World” ณ. อาคารเฉลิมพระบารมี ๕๐ ปี แพทยสมาคมแห่งประเทศไทย

การประชุมวิชาการระหว่างโรงพยาบาลทั้งในเครือข่าย และนอกเครือข่าย

การประชุม “Quality Improvement and Patient Safety Network 2008”
ซึ่งศูนย์การแพทย์โรงพยาบาลกรุงเทพ ได้จัดขึ้น ในวันที่ 11-12 ธันวาคม 2551 ณ
ห้องพัชรกิติยาภา อาคารเฉลิมพระบารมี 50 ปี แพทยสมาคมแห่งประเทศไทย
โดยเชิญผู้เข้าร่วมประชุมจากโรงพยาบาลต่างๆ ทั้งในภาครัฐ และเอกชนโดย
มีวัตถุประสงค์เพื่อส่งเสริมการดำเนินงานกิจกรรมพัฒนาคุณภาพอย่างต่อเนื่อง (Continuous
Quality Improvement) และความปลอดภัยผู้ป่วย (Patient Safety) ในโรงพยาบาล
เพื่อแลกเปลี่ยนและถ่ายทอดประสบการณ์การดำเนินงานด้านความปลอดภัยผู้ป่วย (Patient
Safety) และขับเคลื่อนองค์กรด้วยแนวคิดการพัฒนาคุณภาพอย่างต่อเนื่อง (Continuous
Quality Improvement) เพื่อสร้างเครือข่ายและพัฒนาทีมพัฒนาคุณภาพอย่างต่อเนื่อง
(Continuous Quality Improvement) และผู้ดูแลด้านความปลอดภัยผู้ป่วย (Patient
Safety)

งานด้านการพัฒนาคุณภาพ

การร่วมประชุมระดับนานาชาติทางด้านมาตรฐานคุณภาพ

1.“ Asia Pacific International Practicum on Quality Improvement and
Accreditation 2008” ศูนย์การแพทย์ โรงพยาบาลกรุงเทพได้เป็นเจ้าภาพร่วมในการประชุม
ซึ่งจัดโดย Joint Commission International
สถาบันรับรองมาตรฐานโรงพยาบาลประเทศสหรัฐอเมริกา ณ โรงแรม Centara Grand at
Central World กรุงเทพ ในระหว่างวันที่ 9 -13 มิถุนายน 2551 มีผู้เข้าร่วมประชุมจาก 13
ประเทศ โดยศูนย์การแพทย์โรงพยาบาลกรุงเทพเป็น 1 ใน 2
โรงพยาบาลในประเทศไทยที่ได้รับเลือกเป็นเจ้าภาพร่วม ในครั้งนี้ และร่วมเป็น Guest Speaker
ใน 2 ส่วนคือ

-   Leadership Interview

-   Lessons Learned from Local Healthcare Organization

2. การประชุม Hospital Management of Asia ในระหว่างวันที่ 24-26 กันยายน 2551 ณ
กรุงมะนิลา ประเทศฟิลิปปินส์ จัดโดย Asian Institute Management ร่วมกับ John
Hopkins และ Joint Commission International
ศูนย์การแพทย์โรงพยาบาลกรุงเทพได้รับเชิญ ให้เป็น Guest Speaker ในหัวข้อ BMC Journey
to JCI Accreditation and Disease Condition –Specific Care Certification
ให้กับผู้เข้าร่วมประชุมจาก 14 ประเทศ

3. การประชุม “ 6^(th)Asian Network for Quality Congress“ ซึ่งจัดโดย Asia
Network For Quality และสมาคมมาตรฐานและคุณภาพแห่งประเทศไทย ( The Standard
and Quality Association of Thailand : SQAT) ครั้งที่ 8 ณ โรงแรม Swissotel Le
Concorde กรุงเทพ วันที่ 28 - 30 ตุลาคม 2551 เป็นการประชุมเพื่อเรียนรู้และแลกเปลี่ยน
เรื่อง การบริหารจัดการคุณภาพ (Total Quality Management )
โดยผู้บริหารและบุคลากรที่ทำงานทางด้านคุณภาพจากทุกองค์กรอุตสาหกรรมในกลุ่มประเทศอาเซียน
ศูนย์การแพทย์โรงพยาบาลกรุงเทพได้รับเลือกให้เป็น Technical Site Visit
ให้แก่ผู้เข้าร่วมประชุม

4. การประชุม International Conference on Health Promotion and Quality in
Health Services : “Global Sharing : People and Integration as Key to
Success” ซึ่งร่วมกันจัดโดย กระทรวงสาธารณสุข สำนักงานประกันสุขภาพแห่งชาติ
สถาบันพัฒนาและรับรองคุณภาพโรงพยาบาล และแพทยสมาคมแห่งประเทศไทย ณ โรงแรม
Centara Grand at Central World กรุงเทพ ระหว่างวันที่ 19-21 พฤศจิกายน 2551
ซึ่งเป็น การประชุมระดับนานาชาติทางด้านคุณภาพและมาตรฐานสุขภาพและโรงพยาบาล
ครั้งแรกที่จัดขึ้นโดยประเทศไทยเป็นเจ้าภาพ ศูนย์การแพทย์โรงพยาบาลกรุงเทพ
เป็นผู้สนับสนุนหลักในการประชุมครั้งนี้และได้รับรองผู้เข้าร่วมประชุมโดยเป็นสถานที่เยี่ยมชมเพื่อแลกเปลี่ยนเรียนรู้งานทางด้านคุณภาพและความปลอดภัยผู้ป่วยในโรงพยาบาล
อีกทั้งได้รับเลือก ให้นำเสนอผลงานในหัวข้อเรื่อง

-   “ Avoiding the Gaps and Closing the Loop : A Systematic Approach to
    Patient safety and Environment Rounds”

-   The Tracer Methodology : Tips for Tracers

-   JCI Experience in Thailand

  โครงการทุนสนับสนุนการวิจัยทางการแพทย์ การพยาบาล และการสาธาณสุขประจำปี 2551

มีทั้งสิ้น 5 โครงการ รวมเงินสนับสนุนทุนวิจัยฯ ประจำปี 2551 จำนวน 921,100 บาท ได้แก่

1.  โครงการวิจัย
    “อุบัติการณ์ของภาวะแคลเซียมเกาะในเส้นเลือดหัวใจในผู้ป่วยไทยที่ได้รับการฟอกเลือดและการรักษาด้วยโซเดียมไธโอซัลเฟต”
    โดยผศ.พญ.สินี ดิษฐบรรจง หน่วยโรคไตโรงพยาบาล คณะแพทยศาสตร์
    โรงพยาบาลรพ.รามาธิบดี เป็นจำนวนเงิน 100,000 บาท

2.  โครงการวิจัย “การตรวจวิเคราะห์หาเซลล์มะเร็งในกระแสเลือด ในผู้ป่วยมะเร็งกระดูกชนิด
    Osteosacroma เพื่อเป็น biomarker ในการรักษา” โดย รศ.นพ.สุรเดช
    หงส์อิง,รศ.นพ.สามารถ ภคกษมา,นายฐาปกรณ์ เอี่ยมวิจิตร์ และนายโชคดี วงศ์บริสุทธิ์
    คณะแพทยศาสตร์ โรงพยาบาลรามาธิบดี มหาวิทยาลัยมหิดล เป็นจำนวนเงิน 400,000 บาท

3.  โครงการวิจัย
    “การพัฒนาแถบทดสอบสำหรับการตรวจหาเชื้อไวรัสโรคพิษสุนัขบ้า(Development of a
    strip test for the detection of rabies virus)” โดย ดร.ทรงศรี
    เกษมพิมลพร ,น.ส.วชิราภรณ์ แสงสีสม ,น.ส.สุนันทา เพิ่มพูลพานิช,น.ส.สุภัสศร บุญช่าง
    และนายสำเริง ฮวดสกุล ฝ่ายวิจัย และพัฒนา สภากาชาดไทย เป็นจำนวนเงิน 195,000
    บาท

4.  โครงการวิจัย “การพัฒนาวิธีการตรวจโรคธาลัสซีเมียโดยวิธี Melt Curve(Development
    of Thalassemia diagnosis by Melt Curve” โดย ดร.มล.เสาวรส สวัสดิวัฒน์
    และน.ส.ทองเพิ่ม มั่นคงดี สถาบันวิจัยและพัฒนาวิทยาศาสตร์และเทคโนโลยี
    มหาวิทยาลัยมหิดล เป็นจำนวนเงิน 100,000 บาท

5.  โครงการวิจัย “การใช้ความรุนแรงในโรงเรียนในวัยรุ่น เขตกรุงเทพมหานคร (School
    Violence Problem among adolescents in Bangkok Metropolitan)” โดย
    ศ.ดร.รุจา ภู่ไพบูลย์ และนางจิรา อ่อนไสว ภาควิชาพยาบาลศาสตร์ คณะแพทยศาสตร์
    โรงพยาบาลรามาธิบดี มหาวิทยาลัย มหิดล เป็นจำนวนเงิน 126,100 บาท

โครงการความร่วมมือทางวิชาการระหว่างศูนย์การแพทย์โรงพยาบาลกรุงเทพ และมหาวิทยาลัย

ศรีนครินทรวิโรฒ

มหาวิทยาลัยศรีนครินทรวิโรฒ
ได้ร่วมลงนามบันทึกข้อตกลงความร่วมมือทางวิชาการกับบริษัทกรุงเทพดุสิตเวชการ จำกัด (มหาชน)
โดยมีจุดมุ่งหมายหลักเพื่อพัฒนาขีดความสามารถของบุคลากรทางการแพทย์ให้สูงขึ้น
โดยมีความร่วมมือในด้านต่าง ๆ รายละเอียดดังนี้

  1.1 ทุนการศึกษาดูงานที่ Karmanos Cancer Center ประเทศสหรัฐอเมริกา

  1.2 โครงการความร่วมมือด้านการใช้ฐานข้อมูลทางการแพทย์ร่วมกัน (e-Journal)
  ระหว่างห้องสมุดคณะแพทยศาสตร์ มหาวิทยาลัยศรีนครินทรวิโรฒ
  และห้องสมุดแพทย์ศูนย์การแพทย์โรงพยาบาลกรุงเทพ

  1.3 ความร่วมมือด้าน Cardiology

  1.4 ความร่วมมือทางด้านงานวิจัย โดยได้จัดตั้งคณะกรรมการวิจัยร่วม
  เพื่อแลกเปลี่ยนข้อมูลเกี่ยวกับโครงการวิจัยที่ดำเนินการอยู่
  ตลอดจนศึกษาถึงศักยภาพในการทำวิจัยร่วมกันของสองหน่วยงาน
  โดยในขณะนี้มีงานวิจัยที่กำลังดำเนินการร่วมกัน ได้แก่ เรื่อง Comorbidity of
  Obstructive Sleep Apnea in Thai people
  มีวัตถุประสงค์เพื่อศึกษาสาเหตุร่วมของการเป็นโรคในผู้ป่วย Obstructive Sleep Apnea
  โดยคาดว่าโครงการจะแล้วเสร็จภายในปี 2552

  1.5 ความร่วมมือทางด้านการพยาบาล โดยโรงพยาบาลวัฒโนสถ
  ศูนย์การแพทย์โรงพยาบาลกรุงเทพ ได้จัดการอบรมการพยาบาลเฉพาะผู้ป่วยโรคมะเร็งขึ้น
  ในหลักสูตรเฉพาะทาง : การพยาบาลผู้ป่วยมะเร็ง โดยร่วมมือกับคณะพยาบาลศาสตร์
  มหาวิทยาลัยศรีนครินทรวิโรฒ และสถาบันมะเร็งแห่งชาติซึ่งเป็นสถาบันสมทบ ทั้งนี้
  ได้จัดการเรียนการสอนและภาคปฏิบัติที่ศูนย์การแพทย์โรงพยาบาลกรุงเทพด้วย
  และได้เปิดโครงการดังกล่าวอย่างเป็นทางการแล้ว

+----------------+-----------------------------------------------------+
| ทั้งนี้ ในช่วง 3    |                                                     |
| ปีที่ผ่านมา        |                                                     |
| บริษัทได้ส        |                                                     |
| นับสนุนค่าใช้จ่ายด้า |                                                     |
| นการวิจัยและพัฒนา |                                                     |
| สรุปได้ดังนี้คือ     |                                                     |
+----------------+-----------------------------------------------------+
|   ปี 2549       | จำนวน 48.30 ล้านบาท                                  |
+----------------+-----------------------------------------------------+
|   ปี 2550       | จำนวน 32.61 ล้านบาท                                  |
+----------------+-----------------------------------------------------+
|   ปี 2551       | จำนวน 32.82 ล้านบาท                                  |
+----------------+-----------------------------------------------------+